**Ford face pași importanți către un viitor complet electric în Europa; 7 noi vehicule electrice și conectate susțin planurile de a vinde 600.000 unități anual, până în 2026**

* Ford va introduce trei noi vehicule electrice pentru pasageri și patru noi vehicule electrice comerciale în Europa, până în 2024; intenționează să vândă peste 600.000 de vehicule electrice în regiune, până în 2026
* Impulsionarea EV-urilor în Europa sprijină accelerarea planului Ford+ de a câștiga în noua eră a vehiculelor inteligente, conectate și electrice; Noua divizie [Ford Model e](https://media.ford.com/content/fordmedia/fna/us/en/news/2022/03/02/ford-accelerating-transformation.html) va dezvolta noile modele
* Producția planificată de vehicule electrice în Köln, Germania, este estimată în acest moment la 1,2 milioane de vehicule pe parcursul a șase ani, cu o investiție totală de 2 miliarde de dolari
* Ford a semnat astăzi un acord de principiu (neobligatoriu) cu SK On Co., Ltd. și Koç Holding pentru a crea în Turcia una dintre cele mai mari unități de producție de baterii pentru vehicule comerciale din Europa
* Împreună, aceste inițiative vor ajuta Ford să atingă zero emisii pentru toate vehiculele vândute și amprentă neutră de carbon pentru toate locațiile de producție din Europa, inclusiv logistica și furnizorii, până în 2035

**7 noi vehicule electrice până în 2024**

După introducerea cu succes la nivel european a modelului Mach-E complet electric în 2021 și Mach-E GT anul acesta, plus lansarea lui E-Transit care va avea loc în trimestrul următor, Ford anunță astăzi planuri pentru șapte vehicule complet electrice care se vor alătura familiei Ford în Europa – trei vehicule de pasageri noi și patru vehicule comerciale noi.

Începând din 2023, Ford va începe producția un autoturism electric complet nou, un crossover de dimensiuni medii, construit în Köln. Un al doilea vehicul electric adăugat la gama de producție din Köln va avea loc în 2024. În plus, cel mai bine vândut vehicul de pasager Ford din Europa, Ford Puma, va fi disponibil cu o versiune electrică, fabricată la Craiova, începând din 2024.

Reafirmându-și poziția de lider în vehicule comerciale în Europa, emblematică gamă Ford Transit va include patru noi modele electrice – noua furgonetă Transit Custom (o tonă) și vehiculul multifuncțional Tourneo Custom, în 2023 și viitoarea generație Transit Courier (LCV) și Tourneo Courier (MPV), în 2024 (ultimele două vor fi produse la Craiova).

**Producția de EV-uri și investițiile din Koln**

Ford a confirmat astăzi că primul autoturism complet electric, de volum, care va ieși de pe liniile de asamblare ale Centrulului de Electrificare Ford din Koln, va fi un crossover de dimensiuni medii, cu cinci locuri.

Crossover-ul complet electric va fi capabil de o autonomie de 500 km cu o singură încărcare, urmând ca vehiculul și numele său să fie prezentate ulterior, în 2022. Producția va începe în 2023.

Astăzi se confirmă, de asemenea, un al doilea autoturism complet electric – un crossover sport – care va fi construit tot la Centrul de Electrificare Ford Koln, ceea ce înseamnă că producția de vehicule electrice din această locație va crește la 1,2 milioane de vehicule într-un interval de șase ani. Investițiile în noile autoturisme electrice, care vor fi construite la Köln, sunt așteptate să fie de circa 2 miliarde de dolari. Investiția include și o nouă unitate de asamblare a bateriilor, programată să înceapă operațiunile în 2024.

**Un nou Joint Venture pentru a crește producția de baterii în Europa**

Pentru a sprijini planurile ambițioase de electrificare a vehiculelor sale, [Ford, SK On Co., Ltd. și Koç Holding](https://media.ford.com/content/fordmedia/feu/en/news/2022/03/14/battery.html) au semnat un (MoU) acord de înțelegere (neobligatoriu) pentru a crea un nou Joint Venture, lider în industrie, în Turcia. Sub rezerva încheierii unui acord final, cei trei parteneri plănuiesc să creeze una dintre cele mai mari unități de producție de baterii pentru vehicule electrice din regiunea europeană.

Locația va fi situată în apropiere de Ankara și va produce celule Nickel NMC pentru asamblarea în module de matrice de baterii. Producția este programată să înceapă încă de la jumătatea deceniului, cu o capacitate anuală probabilă de 30 până la 45 gigawați oră.

# # #

***Despre Ford Motor Company***

*Ford Motor Company este o companie globală cu sediul în Dearborn, Michigan. Compania proiectează, produce, comercializează și deservește o linie completă de mașini Ford, camioane, SUV-uri, vehicule electrificate și vehicule de lux Lincoln, oferă servicii financiare prin Ford Motor Credit Company și urmărește poziții de lider în electrificare, soluții de mobilitate, inclusiv servicii de conducere autonomă și servicii conectate. Ford are aproximativ 190.000 de angajați în întreaga lume. Pentru mai multe informații despre Ford, produsele sale și Ford Motor Credit Company, vă rugăm să vizitați www.corporate.ford.com.*

***Ford Europa*** *este responsabil pentru producerea, vânzarea și întreținerea vehiculelor marca Ford pe 50 de piețe individuale și are aproximativ 45.000 de angajați la unitățile sale deținute în totalitate și la întreprinderile mixte consolidate și aproximativ 59.000 de oameni când sunt incluse afacerile neconsolidate. Pe lângă Ford Motor Credit Company, operațiunile Ford Europe includ Divizia Ford Customer Service și 19 unități de producție (12 unități deținute în totalitate și șapte unități de asociere mixtă neconsolidată). Primele mașini Ford au fost expediate în Europa în 1903 – în același an în care a fost fondată Ford Motor Company. Producția europeană a început în 1911.*

***Ford Otosan (Ford Otomotiv Sanayi A.Ş.)*** *este o companie cotată la bursă, în care Ford și Koç Holding au acțiuni egale. Bazându-se pe mai mult de o jumătate de secol de experiență și dezvoltare dinamică a produselor, Ford Otosan este cel mai mare centru de producție de vehicule comerciale Ford din Europa. Pe lângă producerea gamelor Transit, Transit Custom și Transit Courier, Ford Otosan este centrul de excelență și liderul global de inginerie pentru dezvoltarea vehiculelor comerciale grele și a grupurilor motopropulsoare Ford Trucks și oferă, de asemenea, asistență globală pentru ingineria de motoare diesel și vehicule comerciale ușoare Ford. Compania are toate capacitățile și infrastructura necesare pentru a proiecta, dezvolta și testa un întreg vehicul, inclusiv motorul acestuia, de la început și până la produsul comercial complet. Ford Otosan este listat la S&P Global ESG Index – Emerging Markets și Bloomberg Equality Index ca o dovadă a bunei performanțe în materie de sustenabilitate. (www.fordotosan.com.tr)*